‘સત્સંગની મા’નું બિરુદ પામનાર સદ્. શ્રી મુક્તાનંદ સ્વામી વૃદ્ધાવસ્થામાં એક વખત બીમાર પડેલા. આ મુક્તાનંદ સ્વામીની સેવામાં અનુપાનંદ સ્વામીને મૂકેલા હતા. ખૂબ મહિમાસભર આ સંત. દિલ દઇને સેવા કરે. એક વાર મુક્તાનંદ સ્વામીને ખૂબ તાવ આવેલો. પેટમાં અન્નજળ વગેરે કંઇ રહે નહિ. આઠ આઠ દિવસથી સ્વામીએ કાંઇ ખાધું-પીધું નહીં એટલે અનુપાનંદ સ્વામીએ બાજરીના લોટના પુડલા બનાવ્યા. ભાવથી આગ્રહપૂર્વક સ્વામીને ઠાકોર જમાડવા બેસાડ્યા. માંદગીમાં પણ સ્વાદયુક્ત ભોજન ન જમાય તો સારું! એમ જાણી મુક્તમુનિ જમવાની ના પાડે છે. છતાં સંતે ભાવથી પત્તરમાં એક પૂડલો અને વધારેલી છાશ પીરસ્યાં.